open-index/open-wikipedia-markdown huggingface dataset:
Cabiria

μικρογραφία|thumbtime=12|upright=1.5|''Καμπίρια''
Η ***Cabiria*** είναι κλασική ταινία του βωβού κινηματογράφου, γυρισμένη στην Ιταλία το 1914 από τον Τζιοβάνι Παστρόνε.

## Ιστορία
Η ταινία είναι εν μέρει βασισμένη στο εξωτικό μυθιστόρημα του Γκυστάβ Φλωμπέρ, ''Σαλαμπό''. Η ιστορία διαδραματίζεται στην αρχαία Καρχηδόνα, κατά τη διάρκεια του Δευτέρου Καρχηδονιακού Πολέμου, και παρουσιάζει τη σύγκρουση Ρώμης και Καρχηδόνας μέσα από τα μάτια της Καμπίρια. Η Καμπίρια έχει απαχθεί από πειρατές, πουλήθηκε στα σκλαβοπάζαρα τις Καρχηδόνας προκειμένου να θυσιαστεί στον θεό Μολώχ και διεσώθη από έναν Ρωμαίο ευγενή και το μυώδη σκλάβο του, τον Μασίστα. Το εξαιρετικά περίπλοκο σενάριο, με τις πολλές παράλληλες ιστορίες, παρουσιάζει ακόμα και τον Αννίβα με τους ελέφαντές του στο πέρασμα των Άλπεων.

## Κριτική και σχόλια
Το σενάριο και τις ένδιαμεσες κάρτες είχε γράψει ο Ιταλός συγγραφέας Γκαμπριέλε Ντανούντσιο. Η κινηματογραφία της ταινίας υπήρξε πρωτοποριακή και άκρως εφευρετική για τα δεδομένα της εποχής (είναι η πρώτη ταινία όπου η κάμερα κινείται και εγκαταλείπεται το στατικό θεατρικό ύφος), αποτελώντας μεγάλη επιρροή για τη *[[Η Γέννηση ενός Έθνους|Γέννηση ενός έθνους]]* του Ντέιβιντ Γουόρκ Γκρίφιθ, αν και όπως σημειώνει ο κριτικός Ρότζερ Ίμπερτ, ο Γκρίφιθ «κινεί την κάμερα με μεγαλύτερη ελευθερία, διαθέτει μια ορμητική αφηγηματική και κάνει εξαιρετική χρήση του παράλληλου μοντάζ, τεχνικές που ο Παστρόνε δεν αγγίζει». Η ταινία σηματοδοτεί επίσης την πρώτη εμφάνιση του φανταστικού χαρακτήρα Μασίστα, που έκτοτε εμφανίστηκε σε δεκάδες ιταλικές ψευδοϊστορικές παραγωγές, γνωστές και ως ταινίες χλαμύδας.

Μια αποκατεστημένη κόπια της ταινίας προβήθηκε στις 27 Μαΐου 2006 στο Φεστιβάλ των Καννών, με σύντομη εισαγωγή από το Μάρτιν Σκορσέζε.

Όπως και *Η γέννηση ενός έθνους* έτσι και η *Καμπίρια* προκάλεσε αντιπαράθεσεις εξαιτίας της πολιτικής φύσεως του κεντρικού θέματός της. Η παραγωγή της ταινίας έγινε από τον υπερεθνικιστή Γκαμπριέλε Ντανούντσιο και η ταινία βγήκε στις αίθουσες αμέσως μετά τον ιταλοτουρκικό πόλεμο, που έιχε σαν αποτέλεσμα την κατάκτηση από την Ιταλία βορειοαφρικανικών εδαφών της Οθωμανικής Αυτοκρατορίας. Ο παραλληλισμός στην ταινία, με τη Ρώμη να κατακτά την Καρχηδόνα, μπορεί να ειδωθεί και σαν μια επιβράβευση του ιταλικού ιμπεριαλισμού.

## Διανομή ρόλων
* Carolina Catena: Καμπίρια (σε μικρή ηλικία)
* Lidia Quaranta: Καμπίρια
* Gina Marangoni: Κροέσα
* Dante Testa: Καρθάλος
* Umberto Mozzato: Φούλβιος Αξίλα
* Μπαρτολομέο Παγκάνο: Μασίστας
* Emilio Vardannes: Αννίβας
* Italia Almirante-Manzini: Σοφονίσμπα
## Εξωτερικοί σύνδεσμοι
*
* Κριτική από το Roger Ebert 

## Παραπομπές


Κατηγορία:Ιταλικές ταινίες
Κατηγορία:Ταινίες του 1914
Κατηγορία:Βωβές ταινίες
Κατηγορία:Πολεμικές δραματικές ταινίες
Κατηγορία:Ιστορικές ταινίες
Κατηγορία:Ιταλικές ασπρόμαυρες ταινίες
Κατηγορία:Ταινίες βασισμένες σε γαλλικά μυθιστορήματα
Κατηγορία:Ιταλικές ιστορικές ταινίες
Κατηγορία:Ιταλικές επικές ταινίες
Αντζάρ

Η **Αντζάρ** (αραβικά: عنجر, Anjar· αρμενικά: Անճար), επίσης γνωστή ως  **Χους Μούσα** (Αραβικά: حوش موسى) είναι πόλη του Λιβάνου στην Κοιλάδα Μπέκαα. Ο πληθυσμός της είναι περίπου 2400 κάτοικοι και αποτελείται σχεδόν αποκλειστικά από Αρμένιους. Τους καλοκαιρινούς μήνες όμως ο αριθμός των κατοίκων ανέρχεται στους 3500, καθώς μέλη της Αρμενικής διασποράς επιστρέφουν για να επισκεφτούν την περιοχή. Η Αντζάρ έχει έκταση περίπου 20 τετραγωνικά χιλιόμετρα. Στην Αντζάρ βρίσκεται η Αρμενική Εκκλησία του Αγίου Παύλου, που είναι η δεύτερη μεγαλύτερη Αρμενική εκκλησία στον Λίβανο.

Παλαιότερα η περιοχή, γνωστή με το όνομα Γέρρα, ήταν φρούριο κτισμένο από τον Χαλίφη Αλ-Ουαλίντ ιμπν Άμπντελ Μάλεκ της δυναστείας Ουμαγιάντ, τον 8ο αιώνα. Η περιοχή αργότερα εγκαταλήφθηκε απομένοντας μόνο τα καλοδιατηρημένα ερείπια που σήμερα αποτελούν τον **Αρχαιολογικό Χώρο της Αντζάρ**. Η περιοχή έχει ανακηρυχθεί Μνημείο Παγκόσμιας Κληρονομιάς από την UNESCO.

Η περιοχή πλησίον των ερειπίων αποικίστηκε ξανά το 1939 από χιλιάδες Αρμένιους πρόσφυγες από την περιοχή Μούσα Νταγ της Τουρκίας. Οι έξι γειτονίες της Αντζάρ φέρουν τα ονόματα των έξι χωριών της Μούσα Νταγ.

## Δείτε επίσης
* Ο κατάλογος με τα Μνημεία Παγκόσμιας Κληρονομιάς της UNESCO

## Πηγές


## Εξωτερικοί σύνδεσμοι

* Η επίσημη ιστοσελίδα της Αντζάρ
* Ο Αρχαιολογικός Χώρος της Αντζάρ στην UNESCO
* Ιστοσελίδα αφιερωμένη στην Αντζάρ 
* Φωτογραφίες του Αρχαιολογικού Χώρου της Αντζάρ

Κατηγορία:Πόλεις του Λιβάνου
Κατηγορία:Αρχαιολογικοί τόποι στον Λίβανο
Κατηγορία:Μνημεία Παγκόσμιας Κληρονομιάς στο Λίβανο
Ιερεμίας Βρεσθένης

Ο **Ιερεμίας** επίσκοπος Βρεσθένης, ήταν εθνομάρτυρας που έδρασε περίπου τον 18ο αιώνα. Ήταν επίσκοπος τουλάχιστον μεταξύ των ετών 1745 και 1758, στα Βρέσθενα Λακωνίας. Κατά τη διάρκεια των ετών 1741-1746, βρίσκεται στη Κωνσταντινούπολη ως μέλος της Πατριαρχικής Συνόδου.

Δίδαξε ως δάσκαλος στα Δολιανά Αρκαδίας.

Στην επανάσταση του 1779, οι Οθωμανοί, όταν αντιλήφθηκαν την θερμή και έντονη ανάμιξή του, τον συνέλαβαν και τον θανάτωσαν διά απαγχονισμού στο Ναύπλιο.

## Παραπομπές


Κατηγορία:Έλληνες εθνομάρτυρες
Κατηγορία:Έλληνες ιεράρχες
Κατηγορία:Επίσκοποι Βρεσθένης
Ιερεμίας του Σινά

Ο **Ιερεμίας** ο επιλεγόμενος > **του Σινά** ήταν Έλληνας λόγιος κληρικός, πρεσβύτερος και αργότερα αρχιμανδρίτης, στην Ιερά Μονή του Σινά. Είχε περιοδεύσει την Ουγγαρία και τη Γερμανία στις οποίες και επέβλεπε τις εκδόσεις εκκλησιαστικών βιβλίων. Μετέφρασε και επιμελήθηκε την «Κλίμακα» του Ιωάννου του Σιναΐτου, την οποία και εξέδωσε στη Βενετία το 1774.

## Παραπομπές


Κατηγορία:Βυζαντινοί λόγιοι
Κατηγορία:Κληρικοί
Κατηγορία:Ιερά Μονή Αγίας Αικατερίνης Όρους Σινά
Απάμα Β΄

Η **Απάμα Β' ** (περ. 292 π.Χ. - ?? ) ήταν πριγκίπισσα της Δυναστείας των Σελευκιδών, ηγεμόνων των ασιατικών κτήσεων της απέραντης αυτοκρατορίας του Αλεξάνδρου του Μέγα. Ήταν κόρη του Αντίοχου Α' του Σωτήρος, που βασίλεψε κατά την περίοδο (281 - 261 π.Χ.) και της Στρατονίκης, κόρης του Δημητρίου του Πολιορκητή. Νυμφεύθηκε τον ηγεμόνα της Κυρήνης, Μάγα, και πιθανώς ταυτίζεται με την Αρσινόη, μητέρα του μοναδικού παιδιού του που γνωρίζουμε σήμερα, της Βερενίκης Β', κατοπινής βασίλισσας της Αιγύπτου.

Περίπου το 275 π.Χ. συμφωνήθηκε ο γάμος της με τον ηγεμόνα της Κυρήνης, το Μάγα, ετεροθαλή αδερφό του φαραώ της Αιγύπτου, Πτολεμαίου Β' του Φιλάδελφου. Μαζί απέκτησαν μια κόρη, τη Βερενίκη, της οποίας το χέρι προσφέρθηκε στο γιο και διάδοχο του Πτολεμαίου, τον Πτολεμαίο Γ' Ευεργέτη. Ο αρραβώνας έλαβε χώρα το 250 π.Χ. Την ίδια ή την επόμενη όμως χρονιά ο Μάγας απεβίωσε και η βασίλισσα του, η Απάμα προσέφερε το χέρι της κόρης της στο συγγενή της, Δημήτριο τον Καλό, γιο του Δημητρίου του Πολιορκητή, τον οποίο ανέβασε στο θρόνο της Κυρήνης.

Ωστόσο λίγο μετά την άφιξή του, ο Δημήτριος έγινε εραστής της ίδιας, πράγμα που εξόργισε τη νεαρή Βερενίκη. Έτσι υπό την καθοδήγησή της ξέσπασε πραξικόπημα. Ο Δημήτριος συνελήφθη στην κρεβατοκάμαρα της Απάμας και θανατώθηκε, ενώ η τελευταία γλίτωσε την τελευταία στιγμή. Η Κυρήνη τελικά προσαρτήθηκε εκ νέου στο κράτος των Πτολεμαίων και η Βερενίκη νυμφεύθηκε τον αρραβωνιαστικό της Πτολεμαίο Γ'. Η ημερομηνία θανάτου της Απάμας μας είναι άγνωστη, καθώς και ο τόπος που διέμενε μετά την απώλεια του θρόνου της.

## Χρονολόγιο

## Πηγές
* www.livius.org
* Λήμμα  με περισσότερες πληροφορίες, ιδιαίτερα για τους λόγους ταύτισης Απάμας – Αρσινόης.
* Παυσανίας

Κατηγορία:Δυναστεία των Σελευκιδών
Κατηγορία:Βασίλισσες και Πριγκίπισσες της Συρίας με ελληνική καταγωγή
Κατηγορία:Βασίλισσες και Πριγκίπισσες της Κυρηναϊκής
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Κολόνια ντελ Σακραμέντο

Η **Κολόνια ντελ Σακραμέντο** (***Colonia del Sacramento***) είναι πόλη της νοτιοδυτικής Ουρουγουάης, στον ποταμό Ρίο ντε λα Πλάτα (*Río de la Plata*), απέναντι από το Μπουένος Άιρες της Αργεντινής. Είναι η παλαιότερη πόλη της χώρας και πρωτεύουσα της επαρχίας Κολόνια (*Colonia*). Έχει πληθυσμό 21714 κατοίκους.

## Ιστορία

Η Κολόνια ντελ Σακραμέντο ιδρύθηκε το 1680 από τους Πορτογάλους, αν και στη συνέχεια διεκδικήθηκε από τους Ισπανούς, οι οποίοι είχαν εποικήσει την απέναντι όχθη του ποταμού στο Μπουένος Άιρες. Οι ντόπιοι πολέμησαν το 1742 ώστε να διώξουν τους Πορτογάλους. Η αποικία όμως άλλαζε συχνά χέρια, συνέπεια των συμφωνιών που γινόταν μεταξύ των δύο χωρών, όπως η Συνθήκη της Μαδρίτης του 1750 και η Συνθήκη του Σαν Ιλντεφόνσο του 1777, μέχρι που παρέμεινε στην Ισπανία. Ο έλεγχος της μεταφέρθηκε πάλι στους Πορτογάλους και αργότερα στους Βραζιλιάνους, όταν το 1816 ολόκληρη η Ουρουγουάη κατελήφθη από τη Βραζιλία.

Σήμερα η πόλη έχει εξαπλωθεί προς τα ανατολικά, όμως τα παλιά της τμήματα διατηρούν το ακαθόριστο σχέδιο των δρόμων που κατασκεύασαν οι Πορτογάλοι και που έρχονται σε αντίθεση με τα πλατιά ορθογώνια στενά (*calles*) της Ισπανικής περιοχής.

Τα ιστορικά τμήματα της Κολόνια ντελ Σακραμέντο από το 1995 έχουν ανακηρυχθεί Μνημεία Παγκόσμιας Κληρονομιάς από την UNESCO.

## Δείτε επίσης
* Ο κατάλογος με τα Μνημεία Παγκόσμιας Κληρονομιάς της UNESCO

## Εξωτερικοί σύνδεσμοι

* Ιστορικό τμήμα της Πόλης Κολόνια ντελ Σακραμέντο στην ιστοσελίδα της UNESCO
* Η επίσημη ιστοσελίδα της Πόλης Κολόνια ντελ Σακραμέντο (Ισπανικά)
* Σελίδα αφιερωμένη στην Κολόνια ντελ Σακραμέντο
* Πληροφορίες σχετικά με την Κολόνια ντελ Σακραμέντο 
* Πληροφορίες σχετικά με την Κολόνια ντελ Σακραμέντο 

Κατηγορία:Μνημεία Παγκόσμιας Κληρονομιάς
Κατηγορία:Πόλεις της Ουρουγουάης
Κατηγορία:Πρώην πορτογαλικές αποικίες
Κατηγορία:Σακραμέντο
Αρχιπέλαγος Αγίων Πέτρου και Παύλου

thumb|200px|Ορθογραφική προβολή των βραχονησίδων
right|300px|thumb|Χάρτης του Αρχιπελάγους
Το **Αρχιπέλαγος των Αγίου Πέτρου και Παύλου** (*Penedos de São Pedro e São Paulo* στα Πορτογαλικά) αποτελείται από 12 μικρές βραχονησίδες περίπου 950 χλμ βορειοανατολικά του Νατάλ, στη Βραζιλία. Αντίθετα από πολλά άλλα ωκεάνια νησιά, οι βραχονησίδες  δεν είναι ηφαιστειογενείς αλλά κατά το μεγαλύτερο μέρος τους αποτελούνται από περιδοτίτη.

## Γεωγραφία
Η πλησιέστερη στεριά είναι το νησί Φερνάνδου ντε Νορόνια 630 χλμ προς τα νοτιοδυτικά. Οι βραχονησίδες είναι τμήμα της πολιτείας Περναμπούκο της Βραζιλίας.

Ο ψηλότερος από τους βράχους, ο νοτιοδυτικός, έχει ύψος 22,5 μέτρα, και όλοι μαζί αποτελούν τις κορυφές, της υποθαλάσσιας μεσοατλαντικής ράχης που προεκτείνεται πάνω από το επίπεδο της θάλασσας.
Οι βραχονησίδες είναι διάσπαρτες σε μια περιοχή που εκτείνεται από Βορρά προς Νότο για 350 μέτρα και από Ανατολικά προς τα Δυτικά 200 μέτρα. Η συνολική χερσαία έκταση είναι 13.000 μ² και το μέγιστο ύψος τα 18 μ. Η ακριβής γεωγραφική θέση δίνεται στις 00°55′08″Β, 29°20′35″Δ. 

Αποτελούνται από 5 νησίδες: 
* **Νήσος Μπελμόντ** ή Νοτιοδυτική, 5.380 μ²
* **Νήσος** Τσάλλεντζερ ή **Άγιος Παύλος** ή Νοτιοανατολική, 3.000 μ²
* Βορειοανατολική **Νήσος** ή **Άγιος Πέτρος**, 1.440 μ²
* **Νήσος Καμπράλ** ή Βορειοδυτική, 1.170 μ²
* **Νότια Νησίδα**, 943 μ²
και πολυάριθμους βράχους:
* **Βράχος Μπηγκλ**, βόρεια του Καμπράλ
* **Βράχοι Πιλλάρ**, ΒΑ της Βορειοανατολικής Νήσου
* **Βράχοι Καίμπριτζ**, ανατολικά του Τσάλλεντζερ
* **Βράχος Κοουτίνιο**, δυτικά της Νότιας Νησίδας
* **Βράχος Έλεμπους**, νοτιοδυτικά του Βράχου Κοουτίνιο

## Δομές
Υπάρχει ένας φάρος ύψους 6 μέτρων στην κορυφή του Νοτιοδυτικού Βράχου, που αρχικά σηκώθηκε το 1930. Λιγότερο από 30 μέτρα προς τα νότια υπάρχει ένα κατάλυμα για στρατιωτικό προσωπικό και ερευνητές.

## Βιολογία
Μόνον η μεγαλύτερη από τις νησίδες, ο Νοτιοδυτικός Βράχος, 80 επί 40 μέτρα σε διαστάσεις, καλύπτεται από βρύα και χλόη. Οι υπόλοιποι βράχοι είναι άγονοι. Οι βράχοι κατοικούνται από θαλασσοπούλια, καβούρια, έντομα και αράχνες.

## Ιστορία
Το πρωινό της 16ης Φεβρουαρίου 1832 τους βράχους επισκέφθηκε ο Κάρολος Δαρβίνος στο πρώτο σκέλος του ταξιδιού του με το "Μπηγκλ" γύρω από τον κόσμο. Μέχρι το 1988 τα νησιά ήταν τμήμα της Ομοσπονδιακής Περιοχής του Φερνάνδου ντε Νορόνια, που διαλύθηκε και ενσωματώθηκε στην πολιτεία Περναμπούκο.

Κατηγορία:Νησιά της Βραζιλίας
Κατηγορία:Απομονωμένα νησιά
Αγίων Πετρου και Παυλου
Χιροχίτο

Ο **Χιροχίτο** (), *Hirohito*, 29 Απριλίου 1901 - 7 Ιανουαρίου 1989), επίσης γνωστός και ως **Αυτοκράτορας Σόουα** (昭和天皇, *Shōwa Tennō*), ήταν ο 124ος αυτοκράτορας της Ιαπωνίας και ο μακροβιότερος στην ιστορία της χώρας.

Γεννήθηκε στο Ανάκτορο Αογιάμα στο Τόκιο και ήταν ο πρωτότοκος γιος του διαδόχου Γιοσιχίτο (μετέπειτα αυτοκράτορα Ταϊσό) και της πριγκίπισσας Σαντάκο. Το όνομα Χιροχίτο είναι σύνθετη λέξη αποτελούμενη από δύο ιδεογράμματα: *χίρο* (= μεγάλος, γενναιόδωρος, ευγενής) και *χίτο* (= αρετή, ανθρωπισμός) και αποδίδοντας ευρύτερη σημασία «μεγάλος ανθρωπισμός» ή «ύψιστη αρετή». Ως παιδί ήταν γνωστός με τον τίτλο Πρίγκηπας Μίτσι (迪宮, Michi no miya).

Το 1926 ανήλθε στον θρόνο μετά τον θάνατο του πατέρα του. Αμέσως εφάρμοσε ιμπεριαλιστική πολιτική, καταλαμβάνοντας τη Μαντζουρία το 1931 και εξαπολύοντας επίθεση στην Κίνα το 1937. Στον Β΄ Παγκόσμιο Πόλεμο ο Χιροχίτο αρχικά κράτησε ουδέτερη στάση, αλλά τελικά αποφάσισε την είσοδο της χώρας του στον πόλεμο, απόφαση η οποία κατέληξε στην ήττα της Ιαπωνίας από τους Συμμάχους και στην παράδοσή της σ' αυτούς. Ο Χιροχίτο έγινε ο πρώτος Ιάπωνας αυτοκράτορας που παραδόθηκε σε ξένα στρατεύματα. Με την είσοδο των Αμερικανών στο Τόκιο, ο Χιροχίτο όχι μόνο δεν έχασε τον θρόνο, αλλά δεν παραπέμφθηκε καν για εγκλήματα πολέμου. Αναγκάστηκε όμως να απαρνηθεί τη θεϊκή του ιδιότητα.

Απεβίωσε από καρκίνο στις 7 Ιανουαρίου του 1989 στο Τόκιο. Ήταν παντρεμένος με την μακρινή εξαδέλφη του, πριγκίπισσα Ναγκάκο Κούνι (μετέπειτα Αυτοκράτειρα Κότζουν) και απέκτησαν επτά παιδιά, δύο γιούς και πέντε κόρες. Τον διαδέχθηκε ο γιος του, Ακιχίτο.

## Παραπομπές


## Εξωτερικοί σύνδεσμοι
* 

Κατηγορία:Ιάπωνες Αυτοκράτορες
Κατηγορία:Ιάπωνες του Β΄ Παγκοσμίου Πολέμου
Κατηγορία:Πολιτικοί του Β΄ Παγκοσμίου Πολέμου
Κατηγορία:Εγκληματίες πολέμου 
Κατηγορία:Τάγμα της Περικνημίδας
SATA

Ως **SATA** (*Serial Advanced Technology Attachment*) χαρακτηρίζεται το πρότυπο διαύλου δεδομένων που χρησιμοποιείται ευρύτατα στους προσωπικούς υπολογιστές με σκοπό τη μεταφορά δεδομένων από τους σκληρούς δίσκους ή τα οπτικά μέσα αποθήκευσης δεδομένων προς την κεντρική μονάδα επεξεργασίας.
## Χαρακτηριστικά και πλεονεκτήματα
Ο δίαυλος SATA έχει σταδιακά αντικαταστήσει τον καθιερωμένο δίαυλο IDE. Σε αντίθεση με τον δίαυλο IDE (*Integrated Drive Electronics*) μεταφέρει τα δεδομένα σειριακά αντί παράλληλα. Αυτό δίνει το πλεονέκτημα των λιγότερων καλωδιώσεων και, κατά συνέπεια, πιο λιτό σχεδιασμό. Σε αντίθεση με τις παραδοσιακές καλωδιοταινίες των 40 αγωγών, χρησιμοποιεί μόνο 7 αγωγούς. Αυτό επιτρέπει τον καλύτερο αερισμό του περιβλήματος ενός υπολογιστή και, παράλληλα, επιτυγχάνει καλύτερα την αποφυγή των ηλεκτρομαγνητικών παρεμβολών. Τα βύσματα που χρησιμοποιεί ο δίαυλος SATA είναι πιο εύχρηστα και αποκλείουν την λανθασμένη τοποθέτησή τους. Για τη μεταφορά δεδομένων απαιτείται λιγότερη ενέργεια, χαρακτηριστικό που κάνει τον δίαυλο ιδανικό για τους φορητούς υπολογιστές. 

Οι συσκευές SATA, εκτός από διαφορετική καλωδιοταινία, χρειάζονται και διαφορετικό βύσμα τροφοδοσίας, λόγω των διαφορετικών απαιτήσεων σε τάση τροφοδοσίας αλλά και για λόγους ευχρηστίας. Η καθαρή ταχύτητα μεταφοράς δεδομένων του διαύλου SATA είναι 150 MBytes/sec, του (βελτιωμένου) διαύλου SATA 2 είναι 300 Mbytes/sec και του πιο σύγχρονου (έτος 2008) SATA 3 είναι 600 MBytes/sec.
## Φωτοθήκη

Αρχείο:Hard_disk_sata.JPG|Οι υποδοχές ενός σκληρού δίσκου SATA
Αρχείο:SATA ports.jpg|Οι υποδοχές SATA στην μητρική κάρτα του υπολογιστή
Αρχείο:Sata cable.JPG|Καλώδιο 7 pin μεταφοράς δεδομένων SATA
Αρχείο:Sata power cable.JPG|Καλώδιο τροφοδοσίας SATA


## Πηγές
* Microsoft Support
* Serial ATA Org

## Εξωτερικοί σύνδεσμοι

Κατηγορία:Δίαυλοι υπολογιστή
Νέα Ιρλανδία

thumb|right|300px|Χάρτης της Νέας Ιρλανδίας
Η **Νέα Ιρλανδία** είναι νησί στην Παπούα Νέα Γουινέα και είναι από τα μεγαλύτερα νησιά του Αρχιπελάγους του Βίσμαρκ. Η Νέα Ιρλανδία έχει πλούσια βλάστηση και καλύπτεται από τροπικό δάσος. Είναι μακρόστενο νησί και έχει το σχήμα μουσκέτου. Η ψηλότερη κορυφή είναι η Ταρόν με ύψος 2.379 μέτρα. Ο πρώτος Ευρωπαίος που ήρθε στο νησί ήταν ο Ολλανδός Γουίλεμ Σχούτεν το 1616. Το 1914 έγινε τμήμα της Γερμανικής Γουινέας και οι Γερμανοί κατασκεύασαν τους πρώτους δρόμους στο νησί. Κατά τη διάρκεια της γερμανικής αποικιοκρατίας στο νησί, το νησί ήταν γνωστό ως **Νέο Μεκλεμβούργο**. Κατά τον Β΄παγκόσμιο πόλεμο πέρασε στην κατοχή της Ιαπωνίας. 

## Παραπομπές


Νεα Ιρλανδια
Αρχιπέλαγος Λουιζιάντ

Το **Αρχιπέλαγος Λουισιάντε** (*Louisiade Archipelago*) βρίσκεται στην Παπούα Νέα Γουινέα και περιλαμβάνει 10 ηφαιστειογενή νησιά. Συνορεύει με τους κοραλλιογενείς υφάλους της Γουινέας στα νοτιοανατολικά, τη Θάλασσα του Σολομώντα στον βορρά και τη θάλασσα των Κοραλλίων στο νότο. Το μεγαλύτερα νησιά είναι η Βανατινάι και η Μισίμα. Το 1942 στον Β΄ παγκόσμιο πόλεμο έγινε εδώ η γνωστή ναυμαχία της Θάλασσας των Κοραλλίων. Τα νησιά του Αρχιπελάγους τα ανακάλυψε πρώτος ο Λουί Βαέζ ντε Τόρες (*Luis Vaez de Torres*) το 1606, ενώ ο Λουί Αντουάν ντε Μπουγκαινβίλ (*Louis Antoine de Bougainville*) το 1768 έδωσε στο αρχιπέλαγος το σημερινό του όνομα από τον Λουδοβίκο ΙΕ', βασιλιά της Γαλλίας. 

Το κλίμα στα νησιά είναι τροπικό και καλύπτονται από τροπικά δάση. Υπάρχουν διάφορα ιθαγενή είδη δέντρων καθώς επίσης και πέντε ενδημικά είδη βατράχων, δύο ενδημικά είδη σαυρών, και πέντε ενδημικά είδη πουλιών.

## Εξωτερικοί σύνδεσμοι

* Louisiade Archipelago rain forests (World Wildlife Fund)
* Αναλυτικός χάρτης του εδάφους, κλίμακα 1:1.000.000

Κατηγορία:Γεωγραφία της Παπούα Νέας Γουινέας
Λουιζιαντ
Πανεπιστήμιο της Παπούα Νέας Γουινέας

Το **Πανεπιστήμιο της Παπούα Νέας Γουινέας** ιδρύθηκε το 1965 με διάταξη της αυστραλιανής κυβέρνησης το 1965. Το 1975 πέρασε στην δικαιοδοσία της Παπούας Νέας Γουινέας που εκείνη την χρονιά ανεξαρτητοποιήθηκε. Φοιτούν περισσότεροι από 15.000 σπουδαστές ετησίως σε 5 πανεπιστημιουπόλεις και σε 13 κέντρα μελέτης. Έχει τμήματα ιατρικής, νοσηλευτικής, φυσικής, φυσικών επιστημών, νομικής.

## Εξωτερικοί σύνδεσμοι
* Επίσημη ιστοσελίδα

Παπουα
Μέιντστοουν

Το **Μέιντστοουν** (αγγλικά: *Maidstone*) είναι η πρωτεύουσα της κομητείας του Κεντ στην νοτιοανατολική Αγγλία. Έχει συνολικά 140.000 κατοίκους.

Βρίσκεται στην καρδιά του *κήπου της Αγγλίας*. Το κέντρο της πόλης όμως έχει το μεγαλύτερο κέντρο γραφείων και επιχειρήσεων στην κομητεία και την ευρύτερη περιοχή και είναι η βάση για τις βιομηχανίες χαρτιού. Αρκετές εταιρίες υψηλής τεχνολογίας έχουν θέσει τις έδρες τους στα επιχειρησιακά κέντρα γύρω από το Μέιντστοουν.

Η πόλη βρίσκεται στις πέντε πρώτες θέσεις στη λίστα των εμπορικών κέντρων της νοτιοανατολικής Αγγλίας καθώς έχει πάνω από 93 χιλιάδες τετραγωνικά μέτρα έδαφος λιανικού εμπορίου. Το Lockmeadow Centre περιλαμβάνει ένα σύμπλεγμα κινηματογράφων Odeon, κλαμπ, εστιατορίων, πολυκαταστημάτων, όπως και την πρόσφατη βελτιωμένη μορφή του The Mall.

Το **Μέιντστοουν** είναι η πόλη της Milly.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Αγγλίας
Κατηγορία:Κεντ
Κείμενα των Σαρκοφάγων

Τα αποκαλούμενα **Κείμενα των Σαρκοφάγων** είναι ένας σύγχρονος όρος για το σώμα νεκρικών κειμένων ή μαγικών νεκρικών επωδών που χρησιμοποιούνταν για την καθοδήγηση των νεκρών στον άλλο κόσμο. Ως γραμματειακό είδος προέκυψαν εν μέρει από τα Κείμενα των Πυραμίδων στο πλαίσιο του μερικού εκδημοκρατισμού της αιγυπτιακής θρησκείας κατά την Πρώτη Ενδιάμεση Περίοδο, από το 2200 Π.Κ.Ε. έως και το Μέσο Βασίλειο. Οι προστατευτικές επωδοί, οι επικλήσεις, οι μύθοι και οι χάρτες του επέκεινα γράφονταν μέσα στις σαρκοφάγους και τους τάφους εκείνων που διέθεταν την οικονομική ευχέρεια μιας τέτοιας ταφής, χωρίς η θεϊκή καθοδήγηση να είναι αποκλειστικό προνόμιο των Φαραώ. Το συγκεκριμένο *coprus* περιλαμβάνει πολυάριθμα κείμενα που ενσωματώθηκαν στο ύστερο σώμα κειμένων της ταφικής λογοτεχνίας, γνωστό ως *[[Αιγυπτιακή Βίβλος των Νεκρών]]*

## Παραπομπές - σημειώσεις


## Βιβλιογραφία
* Forman Werner-Quirke Stephen 1995 *Hieroglyphs and the Afterlife in Ancient Egypt*, London.

Κατηγορία:Αρχαία αιγυπτιακή γραμματεία
Καρδιά του Νεολιθικού Όρκνεϊ

Η **Καρδιά του Νεολιθικού Όρκνεϊ** (***Heart of Neolithic Orkney***) αναφέρεται σε μία ομάδα νεολιθικών μνημείων που βρίσκονται στις σκωτσέζικες νήσους Όρκνεϊ (*Orkney*). Μεταξύ των 70 νησιών του Όρκνεϊ, μόνο τα 19 κατοικούνται. Ανάμεσα τους βρίσκεται και ο προϊστορικός οικισμός με το όνομα του να υιοθετείται από την UNESCO όταν το 1999 τα ανακήρυξε Μνημεία Παγκόσμιας Κληρονομιάς. 

Η Καρδιά του Νεολιθικού Όρκνεϊ αποτελείται από τέσσερα μνημεία:  

# Ο Τύμβος Μέισοου (Maeshowe), ο οποίος χτίστηκε περίπου το 2.800 π.Χ. Στο εσωτερικό του βρίσκονται νεκρικοί θάλαμοι και είναι καλυμμένος από ψαμμίτη.
# Λίθοι του Στέννες (Standing Stones of Stenness) χρονολογούνται περίπου από το 3.000 π.Χ και έχουν ύψος 5 μέτρα.
# Ο Κύκλος του Μπρόντγκαρ (Ring of Brodgar) κατασκευάστηκε το 2.500 π.Χ, έχει διάμετρο 104 μέτρα και αποτελείται από 60 πέτρες.
# Νεολιθικός Οικισμός Σκάρα Μπρε (Skara Brae) σχηματίζεται από δέκα κατοικίες, οι οποίες φιλοξενούσαν τους κατοίκους από το 3.100 έως το 2.500 π.Χ.

## Δείτε επίσης
* Ο κατάλογος με τα Μνημεία Παγκόσμιας Κληρονομιάς της UNESCO

## Παραπομπές


## Εξωτερικοί σύνδεσμοι
* Καρδιά του Νεολιθικού Όρκνεϊ στη σελίδα της UNESCO

Κατηγορία:Ιστορία της Σκωτίας
Κατηγορία:Νεολιθική περίοδος
Κατηγορία:Μεγαλιθικά μνημεία
Κατηγορία:Μνημεία Παγκόσμιας Κληρονομιάς στο Ηνωμένο Βασίλειο
Δημήτριος ο Λεπτός

Ο **Δημήτριος ο Λεπτός** ήταν πρίγκιπας του Βασιλείου της Μακεδονίας, μέλος της Δυναστείας των Αντιγονιδών. Πατέρας του ήταν ο Δημήτριος ο Πολιορκητής, βασιλιάς κατά την περίοδο 294 – 288 π.Χ., και μητέρα του μια γυναίκα από την Ιλλυρία, το όνομα της οποίας δεν διασώθηκε. Για την ζωή του δεν γνωρίζουμε κάτι περισσότερο, ωστόσο γίνεται αναφορά σε αυτόν από τον Πλούταρχο, στον *Βίο* αφιερωμένο στον πατέρα του, το Δημήτριο.

## Πηγές
* Πλούταρχου, *Βίοι Παράλληλοι*, «Δημήτριος», 53

## Δείτε επίσης
* Δυναστεία των Αντιγονιδών
* Μακεδονικό βασίλειο
* Ελληνιστική περίοδος

Κατηγορία:Δυναστεία των Αντιγονιδών
Κατηγορία:Ελληνιστική περίοδος
Πορτ Μόρεσμπι

Το **Πορτ Μόρεσμπι** () είναι η πρωτεύουσα της Παπούα Νέα Γουινέα και έχει 255.000 κατοίκους σύμφωνα με την απογραφή του 2000. Βρίσκεται στον Κόλπο της Παπούα και στη νοτιοανατολική ακτή του νησιού της Νέας Γουϊνέας. Η περιοχή στην οποία η πόλη ιδρύθηκε το 1873 από τον καπετάνιο Τζον Μόρεσμπι (John Moresby), και ονομάστηκε προς τιμή του Μόρεσμπι.

## Ιστορία
thumb|left|200px|Έπαρση της αγγλικής σημαίας
Στην περιοχή πριν την εμφάνιση των Ευρωπαίων κατοικούσε η φυλή Motuan. Η περιοχή ήταν ήδη εμπορικό κέντρο πριν την ίδρυση της πόλης. Στις 10 η ώρα το πρωί της 20ής Φεβρουαρίου 1873, ο Τζον Μόρεσμπι αποβιβάστηκε και απαίτησε το έδαφος για τη Μεγάλη Βρετανία και ονόμασε το ένα λιμάνι *Χάλιφαξ* (το όνομα του πατέρα του) και το άλλο *Μόρεσμπι*. Το 1906 πέρασε στην Κοινοπολιτεία της Αυστραλίας, πιο γνωστής σαν Παπούα. Το 1925 η πόλη ηλεκτροδοτήθηκε ενώ το 1941 μπήκαν παροχές νερού σε όλα τα σπίτια. Στον Β΄παγκόσμιο πόλεμο το μεγαλύτερο μέρος του πληθυσμού εγκατέλειψε την πόλη η οποία είχε γίνει ένα μεγάλο στρατόπεδο από τους Αυστραλούς. Τον Μάιο του 1942 ο Ιαπωνικός στρατός κατέλαβε το Μόρεσμπι και το λιμάνι έπαθε μεγάλες καταστροφές. Το 1945 το Μόρεσμπι και όλη η Νήσος της Γουινέας πέρασαν στην Αυστραλία και ανακηρύχθηκε διοικητική πρωτεύουσα όλης της νήσου. Το 1975 με την ανεξαρτησία της Παπούα Νέας Γουινέας έγινε πρωτεύουσα του νέου κράτους.
200px|left|thumb|Η σημαία του Πορτ Μόρεσμπι

## Δημογραφία
Το 1980 η απογραφή έδειξε 120.000 κατοίκους και μέχρι το 1990 είχε αυξηθεί σε 195.000. Έχει υψηλά ποσοστά ανεργίας από 60% έως 90%, μαστίζεται επίσης από μεγάλη εγκληματικότητα. 

## Αξιοθέατα
Στο Μόρεσμπι υπάρχουν όλα τα κυβερνητικά κτήρια, το Πανεπιστήμιο, το Εθνικό μουσείο και η εθνική βιβλιοθήκη, ενώ έχει και διεθνές αεροδρόμιο.

## Βιβλιογραφία
* 

Κατηγορία:Γεωγραφία της Παπούα Νέας Γουινέας
Κατηγορία:Πρωτεύουσες της Ωκεανίας
Σημαία της Παπούα Νέας Γουινέας

thumb|Λόγος σημαίας 3:4
Η **[[σημαία]] της [[Παπούα Νέα Γουινέα|Παπούα Νέας Γουινέας]]** υιοθετήθηκε την 1η Ιουλίου του 1971. Στην μια πλευρά απεικονίζει τον αστερισμό του Σταυρού του Νότου και στην άλλη ένα πουλί του παραδείσου. Ο σχεδιαστής της σημαίας ήταν η μαθήτρια Σούζαν Χουχούμε, 15 ετών, που κέρδισε σε έναν εθνικό διαγωνισμό που έγινε για την σημαία το 1971. Το κόκκινο και το μαύρο είναι τα παραδοσιακά χρώματα φυλών της Παπούα. Το μαύρο-άσπρο-κόκκινο ήταν το χρώμα της σημαίας της γερμανικής αυτοκρατορίας, η οποία είχε αποικίσει τη Νέα Γουινέα πριν από το 1918. Το πουλί του παραδείσου βρίσκεται επίσης στο έμβλημα της χώρας.
## Πρώην σημαίες

Αρχείο:Flag of German New Guinea.svg|Σημαία της Γερμανικής Νέας Γουινέας, 1899-1914
Αρχείο:Flag of the German Empire.svg|Σημαία της Γερμανικής Αυτοκρατορίας στη Νέα Γουινέα, 1899-1914
Αρχείο:Flag of the Territory of Papua.svg|Σημαία του Βρετανοαυστραλιανού Εδάφους της Παπούα , 1906-1949
Αρχείο:Flag of the Territory of New Guinea.svg|Σημαία του Βρετανοαυστραλιανού Εδάφους της Νέας Γουινέας, 1914-1949 και του Εδάφους της Παπούα Νέας Γουινέας, 1949-1965
Αρχείο:Flag of Papua New Guinea 1965.svg|Σημαία του Εδάφους υπό Αυστραλιανή (/Βρετανική) Εντολή της Παπούα Νέας Γουινέας, 1965-1970
Αρχείο:Flag of Papua New Guinea 1970.svg|Σημαία του Εδάφους υπό Αυστραλιανή (/Βρετανική) Εντολή της Παπούα Νέας Γουινέας, 1970-1971


## Παραπομπές


Παπουα
Κατηγορία:Εθνικά σύμβολα της Παπούα Νέας Γουινέας
Ευρυδίκη η Αθηναία

Η **Ευρυδίκη** (4ος αιώνας π.Χ.) ήταν Αθηναία ευγενικής καταγωγής, η οποία υπήρξε αρχικά βασίλισσα της Κυρηναϊκής και κατόπιν μία από τις συζύγους του Μακεδόνα βασιλιά, Δημητρίου Α’ του Πολιορκητή. Έζησε κατά την εποχή των μεγάλων στρατιωτικοπολιτικών ζυμώσεων που διαμόρφωσαν το πρόσωπο του ελληνιστικού κόσμου μετά το θάνατο του Αλεξάνδρου του Μέγα.

## Βιογραφικά στοιχεία
Οι αρχαίες πηγές μας πληροφορούν πως καταγόταν από την επιφανή γενιά του στρατηγού των Περσικών Πολέμων, Μιλτιάδη, πρόγονο του πατέρα της, που επίσης ονομαζόταν Μιλτιάδης.
 
Πρώτος της σύζυγος υπήρξε ο Οφέλλας από την Πέλλα, ο οποίος κυβέρνησε την Κυρηναϊκή στη Βόρεια Αφρική, αρχικά ως τοποτηρητής του Πτολεμαίου και αργότερα ως ανεξάρτητος ηγεμόνας. Μετά την ανατροπή και το θάνατο του τελευταίου γύρω στο 309 π.Χ., η Ευρυδίκη επέστρεψε στην πατρίδα της.

Το 307 π.Χ. ο Δημήτριος ο Πολιορκητής εξεστράτευσε στην ηπειρωτική Ελλάδα με σκοπό να διαγράψει την επιρροή του Πτολεμαίου και του Κάσσανδρου. Αφού πολιόρκησε την Αθήνα, έδιωξε τον διορισμένο από τον Κάσσανδρο ηγεμόνα της, το Δημήτριο το Φαληρέα, και αποκατέστησε το δημοκρατικό της πολίτευμα. Ο Δημήτριος και ο πατέρας του, Αντίγονος, δέχτηκαν τότε εξωφρενικές τιμές από τους πολίτες της Αθήνας. Κατά την παραμονή του στην Αθήνα ο Δημήτριος παντρεύτηκε την Ευρυδίκη, κάτι που θεωρήθηκε μεγάλη τιμή τόσο για τον ίδιο όσο και για την πόλη.

Η Ευρυδίκη δεν ήταν η πρώτη, ούτε η τελευταία σύζυγος του Δημητρίου, ο οποίος απολάμβανε τη συντροφιά πολλών γυναικών, συζύγων και παλλακίδων. Δεν είναι γνωστό κατά πόσο ήταν ακόμη εν ζωή και στο πλευρό του συζύγου της όταν αυτός ανήλθε στο θρόνο της Μακεδονίας το 294 π.Χ. Αν και καμία άλλη πληροφορία δεν έχει διασωθεί για τη μετέπειτα ζωή της Ευρυδίκης, πληροφορούμαστε πως απέκτησε από το Δημήτριο έναν γιο, ο οποίος ονομάστηκε Κόρραγος.

## Δείτε Επίσης
* Αρχαία Αθήνα
* Δημήτριος ο Πολιορκητής
* Δυναστεία των Αντιγονιδών
* Ελληνιστική περίοδος
* Κυρηναϊκή
* Μιλτιάδης
* Οφέλλας

## Παραπομπές


## Βιβλιογραφία

**Πρωτογενείς πηγές (Έλληνες και Ρωμαίοι)**
*Διόδωρος Σικελιώτης, *«Ιστορική Βιβλιοθήκη»* (Αρχαία ΕλληνικάΑγγλικά)
*Πλούταρχος, *«Βίοι Παράλληλοι:Δημήτριος»* (Αρχαία Ελληνικά ΑγγλικάΓαλλικά)

**Δευτερογενείς πηγές**
* 


## Εξωτερικοί σύνδεσμοι

* 


Κατηγορία:Δυναστεία των Αντιγονιδών
Κατηγορία:Βασίλισσες και Πριγκίπισσες της Κυρηναϊκής
Κατηγορία:Βασίλισσες και Πριγκίπισσες της Μακεδονίας
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Κατηγορία:Αρχαίοι Αθηναίοι
Φεστιβάλ Κινηματογράφου Θεσσαλονίκης 1994

Το **35ο [[Φεστιβάλ Κινηματογράφου Θεσσαλονίκης]]** διοργανώθηκε στις 11-20 Νοεμβρίου 1994.
thumb|right

## Διεθνές Φεστιβάλ

### Βραβευμένες ταινίες

* *[[Duo - sang]]* / Ζωή χαράμι : 2 βραβεία (Αργυρός Αλέξανδρος και FIPRESCI)
* *[[Oublie - moi]]* / Ξέχασέ με : 2 βραβεία (σεναρίου και γυναικείας ερμηνείας)
* *[[Woyzeck]]* / Βόιτσεκ : 2 βραβεία (σκηνοθεσίας και ανδρικής ερμηνείας)
* *[[Casa de lava]]* / Σπίτι από λάβα   : 1 βραβείο (καλλιτεχνικής συμβολής)
* *[[Dongchun de rizi]]* / Οι μέρες  : 1 βραβείο (Χρυσός Αλέξανδρος)
* *[[Eclipse]]* / Έκλειψη  : 1 βραβείο (ειδική μνεία ερμηνείας)

### Συμμετοχές

* *[[Ailsa]]* / Άιλσα 
* *[[Clerks]]* / Υπάλληλοι 
* *[[Hey stranger]]* / Γειά σου, ξένε  
* *[[Portami via]]* / Πάρε με μακρία 
* *[[Samt el qusur]]* / Οι σιωπές του παλατιού  
* *[[Serp i molot]]* / Σφυροδρέπανο 
* *[[Μεταίχμιο]]* 
* *[[Τέλος εποχής]]* 

## Ελληνικό Φεστιβάλ

### Βραβευμένες ταινίες μεγάλου μήκους

* *[[Ο κήπος του Θεού]]*: 5 βραβεία (φωτογραφίας, σκηνογραφίας, ενδυματολογίας, μακιγιάζ και πρωτοεμφανιζόμενου σκηνοθέτη)
* *[[Τέλος εποχής]]*: 5 βραβεία (καλύτερης ταινίας μεγάλου μήκους, σεναρίου, β’ γυναικείου ρόλου, μοντάζ και ηχοληψίας)
* *[[Ιαγουάρος (ταινία, 1994)|Ιαγουάρος]]*: 4 βραβεία (σεναρίου, α’ γυναικείου ρόλου, φωτογραφίας και μοντάζ)
* *[[Μεταίχμιο]]*: 3 βραβεία (σκηνοθεσίας, β’ ανδρικού ρόλου και μουσικής)
* *[[Έστιν ουν τραγωδία]]*: 2 βραβεία (μουσικής και ντοκιμαντέρ)
* *[[Ο δραπέτης του Φεγγαριού|Ο δραπέτης του φεγγαριού]]*: 1 βραβείο (β’ ανδρικού ρόλου)
* *[[Το χάραμα]]*: 1 βραβείο (α’ ανδρικού ρόλου)
* *[[Ύποπτος πολίτης]]*: 1 βραβείο (μουσικής)

### Συμμετοχές ταινιών μεγάλου μήκους

* *[[Terra Incognita]]* (εκτός συναγωνισμού)
* *[[Άγρια τριαντάφυλλα]]* (πληροφοριακό τμήμα)
* *[[Αντίο Βερολίνο (ταινία του 1994)|Αντίο Βερολίνο]]*
* *[[Η γυναίκα που επιστρέφει]]*
* *[[Ιερομόναχου Δαμιανού παραμύθια]]*
* *[[Σταύρος Τορνές: Ο φτωχός κυνηγός του νότου]]*
* *[[Πουλιά με το χρώμα του φεγγαριού]]*
* *[[Σπίτι στην εξοχή]]*

## Τιμητικές διακρίσεις
Στο φεστιβάλ απονεμήθηκαν οι εξής τιμητικές διακρίσεις:******

* ειδική μνεία στον Σταύρο Καπλανίδη για το θέμα της ταινίας του *Σταύρος Τορνές: Ο φτωχός κυνηγός του νότου*
* ειδική μνεία στον Δημήτρη Αθανίτη για τη σκηνοθεσία της ταινίας *[[Αντίο Βερολίνο (ταινία του 1994)|Αντίο Βερολίνο]]*
* ειδική μνεία στον Αλέξη Μπίστικα για τη σκηνοθεσία της ταινίας *Το χάραμα*
* ειδική μνεία στους Βαγγέλη Μουρίκη, Τάκη Σπυριδάκη και Κώστα Μαρκόπουλο για την ερμηνεία τους στην ταινία *Ο κήπος του Θεού* του Τάκη Σπυριδάκη και
* ειδική μνεία στους Κώστα Καζανά, Δημοσθένη Παπαδόπουλο και Γιώργο Πυρπασόπουλο για την ερμηνεία τους στην ταινία *Τέλος εποχής* του Αντώνη Κόκκινου.

## Παραπομπές


1994
Φεστιβάλ Κινηματογράφου Θεσσαλονίκης 1996

Το **37ο [[Φεστιβάλ Κινηματογράφου Θεσσαλονίκης]]** διοργανώθηκε στις 8-17 Νοεμβρίου 1996.
right

## Διεθνές Φεστιβάλ

### Βραβευμένες ταινίες

* *[[Cosas que nunca te dije]]* / Όσα δεν σου είπα ποτέ : 2 βραβεία (Αργυρός Αλέξανδρος και γυναικείας ερμηνείας)
* *[[Méfie - toi de l'eau qui dort]]* / Φυλάξου απ’ το σιγανό ποτάμι : 2 βραβεία (καλλιτεχνικής συμβολής και FIPRESCI)
* *[[Pour rire!]]* / Για γέλια : 2 βραβεία (σεναρίου και ανδρικής ερμηνείας)
* *[[Ah - chung]]* : 1 βραβείο (σκηνοθεσίας)
* *[[Brothers in trouble]]* / Σύντροφοι στη συμφορά : 1 βραβείο (Χρυσός Αλέξανδρος)
* *[[Citizen Ruth]]* / Η πολίτης Ρουθ : 1 βραβείο (σεναρίου)
* *[[Engelchen]]* / Μικρός άγγελος : 1 βραβείο (ειδική μνεία)
* *[[Lepa sela lepo gore]]* / Τα όμορφα χωριά όμορφα καίγονται : 1 βραβείο (κοινού)

### Συμμετοχές

* *[[Chinpira]]* / Δύο αλήτες 
* *[[De kersenpluk]]* / Το μάζεμα των κερασιών 
* *[[Hotel paura]]* / Ξενοδοχείο ο φόβος 
* *[[Pedar]]* / Ο πατέρας 
* *[[Άδης (ταινία)|Άδης]]* 
* *[[Άνεμος πάνω από την Πόλη]]* 
* *[[Η σφαγή του κόκορα]]* 

## Ελληνικό Φεστιβάλ

### Βραβευμένες ταινίες μεγάλου μήκους

* *[[Απόντες]]*: 4 βραβεία (καλύτερης ταινίας μεγάλου μήκους, σκηνοθεσίας, σεναρίου και β’ ανδρικού ρόλου)
* *[[Η σφαγή του κόκορα]]*: 4 βραβεία (καλύτερης ταινίας μεγάλου μήκους, σκηνοθεσίας, α’ ανδρικού ρόλου και α’ γυναικείου ρόλου)
* *[[Πριν το τέλος του κόσμου]]*: 3 βραβεία (φωτογραφίας, μουσικής και σκηνογραφίας)
* *[[Τρεις εποχές]]*: 2 βραβεία (β’ γυναικείου ρόλου και ενδυματολογίας)
* *[[Άδης (ταινία)|Άδης]]*: 1 βραβείο (πρωτοεμφανιζόμενου σκηνοθέτη)
* *[[Μη μου άπτου (ταινία)|Μη μου άπτου]]*: 1 βραβείο (μοντάζ)
* *[[Όταν ο Σαγκάλ κόστιζε λιγότερο από ένα κιλό πατάτες]]*: 1 βραβείο (ντοκιμαντέρ)
* *[[Ο θρίαμβος του χρόνου]]* (1996): ειδικό βραβειο στον Βασίλη Μαζωμένο
* *[[Προς την ελευθερία]]*: 1 βραβείο (ηχοληψίας)

### Συμμετοχές ταινιών μεγάλου μήκους

* **'
* ''[[Δρόμοι και πορτοκάλια]]'' (πληροφοριακό τμήμα)
* ''[[Ελεάτης ξένος]]''
* ''[[Ινέπολη (ταινία)|Ινέπολη]]''
* ''[[Μαθητεία]]'' (πληροφοριακό τμήμα)
* ''[[Μαρία Ηλέκτρα]]'' (πληροφοριακό τμήμα)
* ''[[Μέδουσα (ταινία)|Μέδουσα]]'' (πληροφοριακό τμήμα)
* ''[[Μπίζνες στα Βαλκάνια]]'' (πληροφοριακό τμήμα)
* ''[[Ο βαρόνος]]''
* ''[[Όλα τα δειλινά]]'' (πληροφοριακό τμήμα)
* ''[[Όνειρο σε άσπρο φόντο]]''
* ''[[Παραλάβατε διορισμόν]]'' (πληροφοριακό τμήμα)

== Τιμητικές διακρίσεις ==
<span data-darkreader-inline-bgcolor="" data-darkreader-inline-color="">Στο φεστιβάλ απονεμήθηκαν οι εξής τιμητικές διακρίσεις:</span>******'

* διάκριση ειδικών επιτεύξεων στον ηχολήπτη Κώστα Βαρυμποπιώτη
* ειδικό βραβείο στον Βασίλη Μαζωμένο για τον πειραματισμό του στην ταινία *[[Μέρες οργής, ένα ρέκβιεμ για την Ευρώπη]]*
* ειδικό βραβείο στον Κώστα Κακκαβά για την ερμηνεία του στην ταινία *Ο βαρόνος.*

## Παραπομπές


1996
Αριστείδης Γκριμούτης

Ο **Αριστείδης Γκριμούτης** (1860-1921) ήταν ένας από τους πρωτοπόρους της δημοσιογραφίας στην Ηλεία.

Γεννήθηκε στο Βαλτεσίνικον [Γορτυνίας] και σε μικρή ηλικία εγκαταστάθηκε στον [Πύργο]. Σπούδασε νομικά και ασχολήθηκε με την δημοσιογραφία. Το 1890 εξέδοσε την εβδομαδιαία εφημερίδα Πατρομυνέτα και το 1897 την μετανόμασε σε *«Πατρομυνέτα-Αδιάλλακτος»*. Το 1909 αποσύρθηκε από την δημοσιογραφία παρ'ολο που είχε εξαγγείλει την έκδοση της ημερήσιας εφημερίδας *«Αναγέννησις»*. Για αυτό τον σκοπό είχε προμηθευτεί ηλεκτροκίνητο τυπογραφικό πιεστήριο. Το 1919, μετά από ένα διάστημα μακράς απουσίας, εξέδωσε την εβδομαδιαία εφημερίδα *«Καταιγίς»*, την οποία τον επόμενο χρόνο μετονόμασε σε *«Γκριμούτης»*.

Στις εκλογές του 1905 ήταν υποψήφιος ανεξάρτητος βουλευτής. Ο Γκριμούτης έλαβε 6.000 ψήφους, πράγμα δύσκολο και ταυτόχρονα ικανοποιητικό για έναν ανεξάρτητο υποψήφιο. Παρ'ολο που δεν κατάφερε να εκλεγεί, έθεσε πάλι υποψηφιότητα στις εκλογές της 26ης Μαρτίου του 1906 χωρίς όμως επιτυχία.

Ο Αριστείδης Γκριμούτης διακρίθηκε για την μαχητικότητα της δημοσιογραφίας του. Όλες οι εφημερίδες που εξέδωσε εναντιώνονταν στο πολιτικό κατεστημένο της εποχής, προτρέποντας τον λαό να μην ψηφίζει τους βουλευτές που δεν ενδιαφέρονταν για το κοινό συμφέρον του τόπου. Κατά τη διάρκεια του βίου του έζησε φτωχά αφού ποτέ δεν επεδίωξε μέσα από την δημοσιογραφία να αποκτήσει περιουσία. Συγγενής του ήταν ο δημοσιογράφος και δικηγόρος Γκριμούτης που δολοφονήθηκε το 1893 από τον κλητήρα Σμυρνιώτη.

Απεβίωσε από συμφόρηση στις 14 Αυγούστου του 1921 στο ξενοδοχείο *Μασσαλία*, στην Αθήνα.

## Αναφορές


Κατηγορία:Έλληνες δημοσιογράφοι του 19ου αιώνα
Κατηγορία:Έλληνες πολιτευτές
Ηρακλείδης ο Μύλασος

Ο **Ηρακλείδης ο Μύλασος** ήταν αρχαίος Έλληνας ηγεμόνας στην αρχαία ελληνική πόλη Μύλασα της Καρίας, κατά την επανάσταση των Ιωνικών πόλεων (βλ. Ιωνική Επανάσταση) το 498 π.Χ.. Αναλαμβάνοντας την αρχηγεία των επαναστατημένων πόλεων κατέλαβε την κύρια οδό προς τα Πήδασα στήνοντας ενέδρα κατά των Περσών. Προβαίνοντας σε γενική επίθεση κατά τη διάρκεια της νύκτας επέφερε τεράστιες απώλειες στους Πέρσες. Στην αιφνιδιαστική εκείνη επίθεση σκοτώθηκαν τρεις Πέρσες στρατηγοί, οι Δαυρίσης, Ἀμόργης καὶ Σισιμάκης.

Ο Ηρόδοτος αναφέρει στο έργο του *"Ἱστοριῶν πέμπτη ἐπιγραφομένη Τερψιχόρη"*:

... *μετὰ δὲ τοῦτο τὸ τρῶμα ἀνέλαβόν τε καὶ ἀνεμαχέσαντο οἱ Κᾶρες· πυθόμενοι γὰρ ὡς στρατεύεσθαι ὁρμέαται οἱ Πέρσαι ἐπὶ τὰς πόλις σφέων, ἐλόχησαν τὴν ἐν Πηδάσῳ ὁδόν, ἐς τὴν ἐμπεσόντες οἱ Πέρσαι νυκτὸς διεφθάρησαν καὶ αὐτοὶ καὶ οἱ στρατηγοὶ αὐτῶν Δαυρίσης καὶ Ἀμόργης καὶ Σισιμάκης· σὺν δέ σφι ἀπέθανε καὶ Μύρσος ὁ Γύγεω. τοῦ δὲ λόχου τούτου ἡγεμὼν ἦν Ἡρακλείδης Ἰβανώλλιος ἀνὴρ Μυλασσεύς*.

## Παραπομπές


Κατηγορία:Αρχαίοι Έλληνες στρατηγοί
Κατηγορία:Ηγεμόνες της Καρίας
Φεστιβάλ Κινηματογράφου Θεσσαλονίκης 1995

Το **36ο [[Φεστιβάλ Κινηματογράφου Θεσσαλονίκης]]** διοργανώθηκε στις 3-12 Νοεμβρίου 1995.
thumb|right

## Διεθνές Φεστιβάλ

### Βραβευμένες ταινίες

* *[[Okaeri]]* : 2 βραβεία (σκηνοθεσίας και FIPRESCI)
* *[[Bye – bye]]*   : 1 βραβείο (ανδρικής ερμηνείας)
* *[[Sale gosse]]* / Βρωμόπαιδο : 1 βραβείο (γυναικείας ερμηνείας)
* *[[Zusje]]* / Η μικρή αδελφή : 1 βραβείο (Αργυρός Αλέξανδρος)
* *[[Guiltrip]]* / Ταξίδι ενοχής : 1 βραβείο (σεναρίου)
* *[[Herz aus stein]]* / Καρδιά από πέτρα : 1 βραβείο (σεναρίου)
* *[[Koridorius]]* / Ο διάδρομος  : 1 βραβείο (καλλιτεχνικής συμβολής)
* *[[Youchai]]* / Ο ταχυδρόμος : 1 βραβείο (Χρυσός Αλέξανδρος)

### Συμμετοχές

* *[[3 steps to heaven]]* / Κοντά στον παράδεισο 
* *[[Art for teachers of children]]* / Τέχνη για δασκάλους παιδιών 
* *[[Ask Ölümden Soguktur]]* / Η αγάπη είναι πιο κρύα απ' το θάνατο 
* *[[I.D.]]* / Δελτίο ταυτότητας 
* *[[Il verificatore]]* / Ο ελεγκτής 
* *[[La haine]]* / Το μίσος 
* *[[Min jing gu shi]]* / Η περίπολος 
* *[[Palookaville]]* 
* *[[Yarasa]]* / Η νυχτερίδα 
* *[[Με μια κραυγή]]* 
* *[[Ο τσαλαπετεινός του Γουαϊόμινγκ]]* 

## Ελληνικό Φεστιβάλ

### Βραβευμένες ταινίες μεγάλου μήκους

* *[[Η ζωή ενάμισι χιλιάρικο]]*: 4 βραβεία (σεναρίου, β’ ανδρικού ρόλου, α’ γυναικείου ρόλου και μουσικής)
* *[[Ο τσαλαπετεινός του Γουαϊόμινγκ]]*: 3 βραβεία (καλύτερης ταινίας μεγάλου μήκους, ηχοληψίας και πρωτοεμφανιζόμενου σκηνοθέτη)
* *[[Οι μαγεμένοι]]*: 2 βραβεία (β’ γυναικείου ρόλου και φωτογραφίας)
* *[[Με μια κραυγή]]*: 2 βραβεία (σεναρίου και α’ ανδρικού ρόλου)
* *[[Οι ώρες: μια τετράγωνη ταινία]]*: 2 βραβεία (σκηνογραφίας και ενδυματολογίας)
* *[[Το φτερό της μύγας]]*: 2 βραβεία (σκηνοθεσίας και μοντάζ)
* *[[Στην άκρη της γης]]*: 1 βραβείο (ντοκιμαντέρ)

### Συμμετοχές ταινιών μεγάλου μήκους

* *[[Μέρες οργής, ένα ρέκβιεμ για την Ευρώπη]]*
* *[[Meri Amen]]* (πληροφοριακό τμήμα)
* *[[Άρτεμις]]* (πληροφοριακό τμήμα)
* *[[Γλέντι γενεθλίων]]*
* *[[Δέκα χρόνια μετά]]*
* *[[Ζωή (ταινία)|Ζωή]]*
* *[[Η ζωή που θα 'θελες]]*
* *[[Ο χαμένος θησαυρός του Χουρσίτ Πασά]]* (πληροφοριακό τμήμα)
* *[[Ράδιο Μόσχα (ταινία)|Ράδιο Μόσχα]]* (πληροφοριακό τμήμα)
* *[[Σταγόνα στον ωκεανό]]* (πληροφοριακό τμήμα)
* *[[Το προφητικό πουλί των θλίψεων του Πάουλ Κλέε]]* (πληροφοριακό τμήμα)
* *[[Τράνζιτο]]* (πληροφοριακό τμήμα)
* *[[Χαβάη (ταινία)|Χαβάη]]* (πληροφοριακό τμήμα)

1995
Αμπίτλ

Το **Αμπίτλ** (Ambitle) είναι ένα ηφαιστειακό νησί στο Αρχιπέλαγος του Βίσμαρκ στην Παπούα Νέα Γουινέα. Το νησί βρίσκεται μέσα στη επαρχία της Νέας Ιρλανδίας και της Νέας Παπούας Γουινέας, στα ανατολικά του νησιού της νέας Ιρλανδίας. Το ύψος του είναι 450 μέτρα πάνω από την επιφάνεια της θάλασσας και στην δυτική πλευρά του έχει θερμικές πηγές. Υδροθερμικές πηγές ύδατος εμφανίζονται επίσης στους κοραλλιογενείς υφάλους στα δυτικά του νησιού.

## Πηγές
* Παγκόσμιο Πρόγραμμα Ηφαιστειότητας 

Κατηγορία:Νησιά της Παπούα Νέας Γουινέας
Κατηγορία:Ηφαιστειογενή νησιά
Φίλιππος (γιος Αντίγονου Μονόφθαλμου)

Ο **Φίλιππος** (απεβ. το 306 π.Χ.) υπήρξε κατά την ελληνιστική περίοδο γιος του Αντιγόνου του Μονόφθαλμου, ενός από τους ισχυρότερους άνδρες που διαμοίρασαν μεταξύ τους την Αυτοκρατορία που δημιούργησε ο Αλέξανδρος ο Μέγας. Ήρθε στον κόσμο από την επίσημη σύζυγο του πατέρα του και πριγκίπισσα της Θράκης, Στρατονίκη, ενώ επίσης υπήρξε νεότερος αδελφός του Δημητρίου του Πολιορκητή. Το όνομα Φίλιππος το αντλεί από τον παππού του και πατέρα του Αντίγονου.

## Βιογραφικά στοιχεία
Οι πληροφορίες που διαθέτουμε για τη ζωή του είναι εξαιρετικά περιορισμένες. Γνωρίζουμε πως εστάλη από τον πατέρα του το 310 π.Χ. στον Ελλήσποντο ως επικεφαλής μιας στρατιάς που είχε επιφορτιστεί με την αποστολή της καταστολής μιας επανάστασης πόλεων που υποκίνησε ο Φοίνικας, πρώην αξιωματικός του πατέρα του. Περαιτέρω αναφορές σε τυχόν στρατιωτική του δράση δεν διασώζονται. Είναι γνωστό πως πέθανε σε νεανική ηλικία  το 306 π.Χ. (ο μεγαλύτερος αδελφός του Δημήτριος ήταν τότε 30 ετών), πιθανότατα στη νεοιδρυθείσα πρωτεύουσα του πατέρα του, την Αντιγόνεια, λίγο πριν την αναχώρηση του στρατού για την εκστρατεία κατά του Πτολεμαίου στην Αίγυπτο. Ο Αντίγονος μαθαίνουμε πως τον κήδεψε με βασιλικές τιμές.

## Σημειώσεις
**α.**  Κατά την αναφορά του θανάτου του ο Διόδωρος αποκαλεί το Φίλιππο λανθασμένα Φοίνικα παρόλο που νωρίτερα τον είχε αποκαλέσει σωστά. Εντούτοις είναι σχεδόν βέβαιο πως ο Αντίγονος είχε μόνο δύο γιους, το Δημήτριο και το Φίλιππο.

## Δείτε επίσης
*Αντίγονος ο Μονόφθαλμος
*Δημήτριος ο Πολιορκητής
*Δυναστεία των Αντιγονιδών
*Ελληνιστική περίοδος

## Παραπομπές


## Βιβλιογραφία
### Πρωτογενείς (Έλληνες και Ρωμαίοι)
*Διόδωρος Σικελιώτης, *«Ιστορική Βιβλιοθήκη»* (Αγγλικά)
*Πλούταρχος, *«Βίοι Παράλληλοι:Δημήτριος»* (Αρχαία Ελληνικά Αγγλικά)

### Δευτερογενείς
* 

## Εξωτερικοί σύνδεσμοι
* 

Κατηγορία:Δυναστεία των Αντιγονιδών
Ατόλη Κάρτερετ

thumb|350px|Η Ατόλη από το διάστημαΗ **Ατόλη Κάρτερετ** ή Νήσοι Κάρτερετ (Carteret Islands) είναι νησιά της Παπούα Νέα Γουινέα που βρίσκονται 86 χλμ βόρειο ανατολικά της Μπούκανβιλ στο Νότιο Ειρηνικό. Η ατόλλη αυτή είναι μια συστάδα νησιών με πεταλοειδή μορφή που φτάνη τα 30 χλμ με κατεύθυνση Βορρά - Νότο, με έναν συνολικό έδαφος 0,6 τετραγωνικών χιλιόμετρα και μια μέγιστη ανύψωση 1,5 μ επάνω από τη μέση στάθμη της θάλασσας. Τα κύρια τμήματα της ατόλης αποτελούν τα νησιά Han, Jangain, Yesila, Yolasa και Piul, και ονομάστηκε έτσι από τον Βρετανό πλοίαρχο Φίλιπ Κάρτερετ (Philip Carteret) που τους ανακάλυψε το 1767, τα νησιά έχουν 1000 κατοίκους, η δε νήσος Han είναι το σημαντικότερο νησί .

Τα νησιά απειλούνται από την άνοδο της στάθμης της θάλασσας. Ήδη σημειώνονται αρκετές πλημμύρες ενώ καταστρέφεται σταδιακά και ο ελάχιστος υδροφόρος ορίζοντας. Χαρακτηριστική περίπτωση αποτελεί η νήσος Huene που έχει χωριστεί στα δύο από την άνοδο της στάθμης της θάλασσας. Στις 25 Νοεμβρίου του 2003 η κυβέρνηση της Παπούα Νέας Γουινέας ενέκρινε και χρηματοδότησε ένα πρόγραμμα σταδιακής μετεγκατάστασης των κατοίκων των νησιών αυτών σε άλλες περιοχές.

## Εξωτερικοί σύνδεσμοι

* God Help Me and My People Περιγραφή από κάτοικοι του νησιού.
* ABC TV - ρεπορτάζ για τα νησιά από το Steve Marshall 13 Μαρτίου 2007
* Τεκτονικές πλάκες στην περιοχή - Πανεπιστήμιο Βόρειας Ντακότας.
* Estimation of current plate motions in Papua New Guinea from GPS observations - Research School of Earth Sciences, The Australian National University,Canberra, A.C.T., Australia
* Pacific Atlantis: first climate change refugees - The Guardian 25 Νοεμβρίου 2005
* Islands battle rising seas for survival - Reuters Alertnet 23 Νοεμβρίου 2005
* Islanders face rising seas with nowhere to go - Sydney Morning Herald 30 Μαρτίου 2002
* Photographs taken on Tulun in 1960 - Εθνική Βιβλιοθήκη της Αυστραλίας
* Kilinailau Islands στο oceandots.com 
* http://edition.cnn.com/video/player/player.html?url=/video/tech/2007/01/16/geissler.big.melt.carteret.island.itn  στο cnn.com 
* http://www.coexploration.org/bbsr/coral/html/body_reef_formation.htm

Καρτερετ
Καρτερετ
Λάντσχουτ

Το **Λάντσχουτ** (γερμ. *Landshut*) είναι πόλη στην νότιο-ανατολική Γερμανία. 
Είναι η πρωτεύουσα της διοικητικής περιοχής Κάτω Βαυαρία της Βαυαρίας. 
και είναι χτισμένη στον ποταμό Ίζαρ (Isar). Με πληθυσμό πάνω από 70.000 κατοίκους, το Λάντσχουτ είναι μεγαλύτερη πόλη της Κάτω Βαυαρίας και ακολουθεί το Στράουμπινγκ και το Πάσσαου καθώς επίσης είναι και η δεύτερη μεγαλύτερη πόλη της ανατολικής Βαυαρίας μετά από το Ρέγκενσμπουρκ. Λόγω των καλών υποδομών και της εγγυήτητας του με την μητροπολιτική περιοχή του Μονάχου (72 χιλιόμετρα) και του διεθνούς αεροδρομίου Φραντς Γιόζεφ Στράους έχει το χαμηλότερο ποσοστό ανεργίας της ανατολικής Βαυαρίας (4,2% τον Οκτώβριο του 2006), το οποίο είναι πολύ χαμηλότερο από το βαυαρικό μέσο όρο (5.8%).

## Ιστορία
200px|thumb|left|Αναπαράσταση του Γάμου του Λάντσχουτ ("Landshuter Hochzeit")
Η *πόλη του Λάντσχουτ και Τράουζνιτς* (Trausnitz) ιδρύθηκε το 1204 από τον Δούκα Λουδοβίκο Α΄. Ήδη το 1231 έγινε μια κατοικία του Οίκου Βίττελσμπαχ και το 1255 όταν χωρίστηκε το δουκάτο της Βαυαρίας σε δύο το Λάντσχουτ έγινε επίσης η πρωτεύουσα της Κάτω Βαυαρίας. Ο δούκας Ερρίκος Α΄. ήταν ο πρώτος των τριών διάσημων πλούσιων δουκών, οι οποίοι βασίλεψαν στη Βαυαρία-Λάντσχουτ στο 15ο αιώνα. Ο γάμος του δούκα Γεώργιο με την πολωνή πριγκήπισσα Γιαντβίγκα Γιαγκιελόν το 1475 γιορτάστηκε στο Λάντσχουτ με ένα από τα πιο θαυμάσια φεστιβάλ του Μεσαίωνα (αποκαλούμενο "Landshuter Hochzeit"). Μετά από το θάνατό του και έναν σύντομο πόλεμο της Κάτω Βαυαρίας το Λάντσχουτ επανασυνδέθηκε με τη Βαυαρία-Μόναχο. Ο Λουδοβίκος 10., δούκας της Βαυαρίας μετά από το ταξίδι του στην Ιταλία 1537-1543 έχτισε αναγεννησιακα ανάκτορα στο Λάντσχουτ. Ο φιλόσοφος Λούντβιχ Φόιερμπαχ, γιος νομικού, γεννήθηκε εδώ στις 28 Ιουλίου 1804. 

Το 1826 το πανεπιστήμιο μεταφέρθηκε από το Λάντσχουτ στο Μόναχο. Δεδομένο ότι το Λάντσχουτ είναι κοντά στο αερολιμένα του Μονάχου η πόλη έχει γίνει πόλος έλξης για επιχειρήσεις.

## Δημογραφική εξέλιξη

## Παραπομπές


## Εξωτερικοί σύνδεσμοι

* http://www.landshut.de - Official website
* Street map from Mapquest or Google
* Aerial photograph from Microsoft Terraserver

Κατηγορία:Πόλεις της Βαυαρίας
Υψίπεδο

[thumb|250px|right|Το υψίπεδο Ροραΐμα της [Βενεζουέλας.]]
Το **υψίπεδο** (ψι "ψηλά" + πέδον "έδαφος, χώμα") είναι ένας γεωγραφικός όρος (), με τον οποίο χαρακτηρίζονται τόποι στην επιφάνεια της Γης σε αρκετά μεγαλύτερο ύψος από τη στάθμη της θάλασσας, χωρίς να χαρακτηρίζονται όρη. Σε μια διαφορετική εκδόχή του όρου, το υψίπεδο είναι περιοχή μεγάλου υψομέτρου, με σχετικά χαμηλή ατμοσφαιρική πίεση.

Ο όρος χρησιμοποιείται τόσο για πεδινές επιφάνειες οι οποίες βρίσκονται μεταξύ ορεινών όγκων (Υψίπεδα των Άνδεων, των Άλπεων), οπότε είναι συνώνυμος με τον γεωγραφικό όρο οροπέδιο, (), όσο και για εκτεταμένες εδαφικές εξάρσεις, οι οποίες υψώνονται στο μέσον πεδινών εκτάσεων (Υψίπεδο της Βραζιλίας). Ο όρος φέρεται πολλές φορές να χρησιμοποιείται στον πληθυντικό ως κύρια ονομασία του ίδιου υψιπέδου όπως π.χ. Υψίπεδα του Γκολάν, ή Υψίπεδα της Σκωτίας κ.ά.

## Περιβάλλον
Η μειωμένη ατμοσφαιρική πίεση του υψηλού υψομέτρου συνδέεται συχνά με κρύο και ξηρασία, έλλειψη οξυγόνου και διοξειδίου του άνθρακα, έντονη ηλιακή και υψηλή υπεριώδη ακτινοβολία και άλλες επιδράσεις. Τα αποτελέσματα αυτών των επιδράσεων είναι σημαντικά και το γενικό περιβάλλον, η βλάστηση και η ζωή των ζώων είναι σημαντικά διαφορετική από εκείνα των πεδινών περιοχών.

## Κλίμα
Το κλίμα των υψιπέδων ως μείζον κλιματικός τύπος προστίθεται συχνά στην Κλιματική ταξινόμηση Κέππεν αν και δεν ήταν εξαρχής στο σύστημα που πρότεινε αρχικά ο βοτανολόγος-κλιματολόγος Βλαντίμιρ Κέππεν. Περιέχει όλα τα υψίπεδα, που δεν κατηγοριοποιούνται εύκολα από άλλους τύπους κλίματος. Η σύντμησή του στο σύστημα Koppen-Geiger-Pohl είναι (H) και προστέθηκε εκ των υστέρων. Σε γενικές γραμμές όσο αυξάνει το υψόμετρο, η θερμοκρασία, η πίεση, η ατμοσφαιρική υγρασία και η σκόνη ελλαττώνονται. Η μείωση των ατμοσφαιρικών μορίων έχει ως αποτέλεσμα υψηλή ατμοσφαιρική διαφάνεια και αυξημένη λήψη της ηλιακής ακτινοβολίας. Σε αυτόν τον κλιματικό τύπο ο υετός αυξάνεται, τουλάχιστον για τα πρώτα 4.000 μέτρα. Ρυθμιστικό ρόλο στη γενική εικόνα του κλίματος παίζει ο προσανατολισμός των πλαγιών του βουνού και η δυνατότητά του να απορροφά την ηλιακή ακτινοβολία ρυθμίζοντας τη θερμοκρασία και την αίσθηση ψύχους από την έκθεση στον αέρα.

## Παραπομπές σημειώσεις


Κατηγορία:Γεωγραφικοί σχηματισμοί
Γκούντιναφ

300px|thumb|Τοπογραφικός χάρτης του Νησιού
Το **Γκούντιναφ** (Goodenough Island) είναι ηφαιστειογενές νησί στην Παπούα Νέα Γουινέα. Διοικητικά ανήκει στην επαρχία Milne και βρίσκεται στα ανατολικά της ηπειρωτικής χώρας στην Θάλασσα του Σολομώντα. Από το νησί πέρασε το 1873 ο καπετάνιος Τζον Μόρεσμπι (John Moresby), ο οποίος το ονόμασε έτσι προς τιμή του Τζέιμς Γκράχαμ Γκούντιναφ (James Graham Goodenough). Το νησί είναι κατά προσέγγιση κυκλικό στη μορφή, έχει περίμετρο 39 χλμ και έκταση 687 τετραγωνικών και ακτογραμμή 116 χλμ. Η ψηλότερη κορυφή του είναι η Vineuo με 2.536 μέτρα ύψος.

## Πηγές
* UN system-wide Earthwatch Web Site
* Jenness M.A. and Rev. A. Ballantyne. (1920) *The Northern D'Entrecasteaux*, Oxford University Press.
* Ναυάγια του Ειρηνικού
* Ειδήσεις από το Πανεπιστήμιο Νέας Νότιας Ουαλίας 

Κατηγορία:Νησιά της Παπούα Νέας Γουινέας
Κατηγορία:Ηφαιστειογενή νησιά